stanford-oval/wikipedia huggingface dataset:
บุษยา รังสี
ประวัติ

บุษยา รังสี หรือชื่อจริงว่า  มานี ทัพพะรังสี ชื่อเล่น ต้อย เป็นบุตรสาวของพระยานราทรพิรัญรัฐ (เยื้อน ทัพพะรังสี) และเสงี่ยม ทัพพะรังสี เกิดเมื่อวันอังคารที่13 สิงหาคม พ.ศ. 2483 บ้านเลขที่ 5 ถนนสุขุม ที่จังหวัดสงขลา มีพี่น้อง 17 คน ชาย 9 คน หญิง 8 คน เข้าศึกษาที่โรงเรียนอนุบาลประจำจังหวัดสงขลา ชั้นประถมศึกษาที่โรงเรียนหวังดี ชั้นมัธยมศึกษาปีที่1-3ที่โรงเรียนสุกิจวิทยาลัย ชั้นมัธยมศึกษาปีที่4-6ที่โรงเรียนพาณิชยการ และจบการศึกษาจากมหาวิทยาลัยธรรมศาสตร์ ได้อนุปริญญาทางพาณิชยศาสตร์และการบัญชี
โลกเสียงเพลง

เมื่อครั้งศึกษาอยู่ที่พณิชยการพระนครได้เป็นนักร้องประจำวงพณิชยการพระนครและยังช่วยร้องให้วงดนตรีโรงเรียนนายเรือ ณ สถานีวิทยุ อ.ส.ในสวนจิตรลดา พระราชวังดุสิต
ครั้งหนึ่งที่วงดนตรีโรงเรียนนายเรือ ณ สถานีวิทยุ อ.ส. ซึ่งพระบาทสมเด็จพระปรมินทรมหาภูมิพลอดุลยเดชทรงดนตรีร่วมด้วยนั้น ครูเอื้อ สุนทรสนาน ได้ฟังเสียงเธอร้องเพลง "สำคัญที่ใจ" คู่กับ เทอด วรรธนา (ผู้แต่งคำร้องเพลง ครวญถึงเจ้า) ครูเอื้อติดใจในเสียงร้องของบุษยาถึงกับชักชวนให้มาร่วมวงสุนทราภรณ์ แต่เธอยังห่วงเรียนจึงปฏิเสธไป
จนกระทั่งเมื่อเข้าศึกษาต่อในระดับปริญญาที่มหาวิทยาลัยธรรมศาสตร์ บุษยาได้เข้าร่วมกิจกรรมเป็นนักร้องวงสโมสรมหาวิทยาลัยธรรมศาสตร์ จะด้วยโชคชะตาที่ถูกกำหนดมาแล้วหรือไม่ก็ไม่อาจรู้ เมื่อวงดนตรีสุนทราภรณ์ไปบรรเลงที่มหาวิทยาลัย คุณบุษยาถูกเชิญให้ขึ้นไปร้องเพลงร่วมกับครูเอื้อ สุนทรสนานขณะที่เพิ่งเรียนอยู่ชั้นปีที่ 1 จึงถูกชักชวนจากครูเอื้ออีกครั้ง และในที่สุดบุษยาได้เข้าเป็นดาวรุ่งพรุ่งนี้ยุคแรกๆร่วมกับมาริษา อมาตยกุลและอ้อย อัจฉรา ตั้งแต่เดือนสิงหาคม พ.ศ. 2501 ซึ่งครูชอุ่ม ปัญจพรรค์ ตั้งชื่อให้เธอว่า "ทัดดาว บุษยา" แต่ครูเอื้อ สุนทรสนานให้ใช้ชื่อว่า "บุษยา รังสี " คุณบุษยาเคยกล่าวว่า “จริงๆเเล้วท่านครูเอื้อจะให้เราชื่อ รังสี บุษยา เเต่เราชอบชื่อบุษยามากกว่า”
เพลงแรกที่เธอได้บันทึกเสียง คือเพลง น้ำตาดาว ซึ่งเธอขับร้องออกรายการโทรทัศน์ครั้งแรกเมื่อวันที่ 18 สิงหาคม 2502 เป็นเพลงที่อยู่ในละครโทรทัศน์เรื่อง วิมานใยบัว นอกจากนั้นยังได้ขับร้องและแสดงจินตลีลาเพลง นิมิตสวรรค์ ในโอกาสครบรอบ 20 ปี วงดนตรีสุนทราภรณ์ ทางสถานีโทรทัศน์ช่อง 4 บางขุนพรหมทำให้ชื่อเสียงเป็นที่รู้จักนับตั้งแต่นั้น
บุษยาเคยรับราชการ กรมบัญชีกลางอยู่ระยะหนึ่งควบคู่ไปกับการร้องเพลง   ก่อนลาออกมารับราชการที่กรมประชาสัมพันธ์จนเมื่อครูเอื้อ สุนทรสนานเกษียณอายุราชการ  จึงได้ออกมาร้องเพลงไทยสากลอยู่ระยะหนึ่ง เพลงที่เป็นที่รู้จักกันดี ได้แก่ ฝั่งหัวใจ ต่อมาได้ติดตามสามี (พลเรือโทชูชาติ เกษเสถียร) ไปอยู่ต่างประเทศระยะหนึ่ง เมื่อกลับมาเมืองไทยได้ร้องเพลงให้กับวงดนตรีสุนทราภรณ์และวงดนตรีกรมประชาสัมพันธ์ในงานการกุศลต่าง ๆ เป็นครั้งคราว แต่หยุดร้องเพลงไปนานกว่า 15 ปี จนกระทั่งถึงแก่กรรมด้วยเหตุผลทางสุขภาพ
ผลงาน

เพลงแรกที่ทำชื่อเสียงและได้บันทึกแผ่นเสียง คือ  "น้ำตาดาว "
ส่วนเพลงอื่นๆ ที่สร้างชื่อเสียง ได้แก่
ขับร้องต้นฉบับ
กระซิบสวาท ,รักวันเติมวัน ,ฝากหมอน ,ฝนหยาดสุดท้าย ,สั่งไทร ,แก้วจ๋า ,หิมพานต์ ,ห่วงรัก ,เรือมนุษย์ ,ชีวิตวอลซ์ ,ปีศาจวสันต์ ,อยากเป็นของเธอ ,ป่านนี้พี่รอ ,ใกล้มือคว้า ,ฝั่งหัวใจ ,ปาฏลีอธิษฐาน ,จันทร์รอแรม ,ภารตะในฝัน,ปลายโลกร้าง ,ไม่รักไม่รู้(คู่ยรรยงค์ เสลานนท์) ,คลื่นเคืองทะเล ,ฝากใจฝัน ,ท่าน้ำ ,คลื่นละเมอฝั่ง(คู่เอื้อ สุนทรสนาน) ,ชีวิตวอลซ์ ,รักที่ต้องมนตรา ,รักอมฤต, มัทรีร้องไห้ เป็นต้น
เพลงลา/เพลงสถาบัน
โดมในดวงใจ ,อาลัยโดม ,จำจากโดม , กลิ่นกุหลาบ , ชมพู-ฟ้าอาลัย , ดุสิตรำลึก ,ปทุมวันในดวงใจ ,ปริญญาพยาบาล ,บางแสนแดนอาลัย ,มดลาบางบางอาลัยมด(คู่เอื้อ สุนทรสนาน) ,ขวัญจิตมิตรราม(คู่ยรรยงค์ เสลานนท์ ,คนึงขวัญ ,โดมร่มใจ ,โดมรอเธอ(คู่วินัย จุลละบุษปะ) ,เขตรั้วสีบลู ,ลาขอนแก่น ,ลาจุฬาพยาบาล ,ลาแม่โจ้ ,ลาแล้ววศ. ,ลาจปร. ,ลาพยาบาลภูมิพล ,ลาแล้วเวียงขวัญ ,รามาที่รัก ,ลาราม ,ลามหิดล ,ลาภูพิงค์ และเพลงลาของสถาบันต่างๆ ทำให้ได้ฉายาว่า'ราชินีเพลงสถาบัน'
เพลงที่นำมาบันทึกเสียงใหม่
ละครชีวิต(ต้นฉบับจุรี โอศิริ) ,ฝากรัก(ต้นฉบับเพ็ญศรี พุ่มชูศรี) ,แนวหลัง(ต้นฉบับรุจี อุทัยกร) ,ธารน้ำรัก คู่ สุนทราภรณ์(ต้นฉบับชวลีคู่สุนทราภรณ์) ,ฉันไม่ชอบเดือนหงาย(ต้นฉบับสุภาพ รัศมิทัต) ,ถิ่นไทยงาม(ต้นฉบับมัณฑนา โมรากุล) เป็นต้น
ถึงแก่กรรม

เมื่อวันที่ 15 กุมภาพันธ์ พ.ศ. 2553 นอนหลับไปแล้วไม่ตื่นที่บ้านพักของตนเอง หลังจากมีอาการเนื้องอกในสมองมานานหลายปี  มิใช่ป่วยเป็นโรคมะเร็งลำไส้อย่างที่เป็นข่าว
หมู่เกาะอันจู

| หมู่เกาะอันจู Oстрова Анжу (รัสเซีย) Анжу арыыларa (ซาคา) |
| --- | --- |
กลุ่มเกาะ
สนามบินเทมพ์

หมู่เกาะอันจูแสดงแผนที่Sakha Republicหมู่เกาะอันจูแสดงแผนที่รัสเซีย
พิกัด:  75°28′30″N 143°2′30″E﻿ / ﻿75.47500°N 143.04167°E﻿ / 75.47500; 143.04167
ประเทศ:  รัสเซีย
เขตสหพันธ์: เขตสหพันธ์ตะวันออกไกล
สาธารณรัฐ: ยากูเตีย
การปกครอง
เว็บไซต์: http://government.ru/en/
หมู่เกาะอันจู หรือ หมู่เกาะอองฌู (รัสเซีย: Oстрова Анжу, อักษรโรมัน: Ostrova Anzhu; ซาคา: Анжу арыыларa, อักษรโรมัน: Anju arıılara) เป็นหมู่เกาะและกลุ่มย่อยทางภูมิศาสตร์ของหมู่เกาะนิวไซบีเรีย ตั้งอยู่ระหว่างทะเลลัปเตฟและทะเลไซบีเรียตะวันออกในมหาสมุทรอาร์กติก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Anzhu Islands
การเดินขบวนสู่โรม

พวกฟาสซิสต์กำลังเดินขบวนสู่โรม
การเดินขบวนสู่โรม (อิตาลี: Marcia su roma; อังกฤษ: March on Rome) เป็นการเดินขบวนของมวลชนเพื่อแสดงพลังในการเคลื่อนไหว ในปี ค.ศ. 1922 มุสโสลินีและผู้สนับสนุนฟาสซิสต์และสมาชิกพรรค ได้เดินขบวนร่วมกันใส่ชุดสีดำที่เป็นสัญลักษณ์อันแสดงถึงความแข้มแข็งของพรรคฟาสซิสต์อิตาลีจุดประสงค์ในการเดินขบวนเข้าสู่กรุงโรมเพื่อขอพระราชอำนาจจากพระเจ้าวิคเตอร์ เอ็มมานูเอลที่ 3
The Glory of Youth

| The Glory of Youth |
| --- | --- |

เป็นที่รู้จักกันในชื่อ: Trumpeter In Place
ประเภท: ทหาร, มิตรภาพ, Youth
เค้าโครงจาก: Graduated, Being A Soldier by Feng Jie
เขียนโดย: Ying Liang Peng Zu Rong Meng Xue Tian Zhi Feng Jie
กำกับโดย: Li Lu Zhang Han Bing
แสดงนำ: Li Yifeng Chen Xingxu Xiao Yang
ดนตรีแก่นเรื่องปิด: Go Forward by จางเจี๋ย
ประเทศแหล่งกำเนิด: จีน
ภาษาต้นฉบับ: จีนกลาง
จำนวนตอน: 49
การผลิต
ผู้อำนวยการผลิต: Liu Bin   Zhang Ximeng
ผู้อำนวยการสร้าง: Duan Yan  zhang Bohui  Yin Xiangjin  Xie Ying  Li Shuang
สถานที่ถ่ายทำ: ชิงเต่า, ซานตง, ซ่างเหรา, เจียงซี, เจ้อเจียง
ผู้กำกับภาพ: Wang Lidong
ผู้ลำดับภาพ: Liang Yu
ความยาวตอน: 45 นาที
บริษัทผู้ผลิต: People's Liberation Army Rocket Force  Xi'an Qujiang Film and Television Investment (Group) Co., Ltd.  Baimo Film Industry (Beijing) Co., Ltd.
ออกอากาศ
เครือข่าย: Zhejiang TV  Jiangsu TV
ออกอากาศ: 13 เมษายน ค.ศ. 2021 (2021-04-13) – 11 พฤษภาคม ค.ศ. 2021 (2021-05-11)
The Glory of Youth (Chinese: 号手就位; Chinese: 號手就位; pinyin: Hào Shǒu Jiù Wèi) เป็นซีรีส์แนวกองกำลังจรวดเรื่องแรกของจีน เค้าโครงจากนิยายเรื่อง "เรียนจบแล้ว ไปเป็นทหารกัน" โดย เฟิงเจี๋ย (Feng Jie)  นำแสดงโดย หลี่ อี้เฟิง, เฉิน ซิงซวี่, จาง ซินอวี่ และ เซียว ยาง ออกอากาศทาง Zhejiang TV, Jiangsu TV และ Youku (รับชมในประเทศจีนเท่านั้น) ตั้งแต่วันที่ 13 เมษายน 2021 - 11 พฤษภาคม 2021  และเวอร์ชันตัดต่อพิเศษ (VIP Exclusive version) ออกกอากาศทาง Youku (VIP members) ในวันที่ 20 พฤษภาคม 2021 ในส่วนของประเทศไทยสามารถรับชมได้ทาง Youtube
เรื่องย่อ

"เซี่ย จั๋ว" (หลี่ อี้เฟิง) หนุ่มอัจฉริยะ ที่เพิ่งคว้าแชมป์การแข่งขันระดับโลก Super Brain มาอย่างสวยงาม แต่กลับถูกใส่ร้ายว่าโกงการแข่งขัน และเพื่อนซี้อีก 2 คน "หลิน อันปัง" (ต้วน ป๋อเหวิน) และ "อี้ จื่อเมิ่ง" (ตง ชุนฮุย) ต่างตื่นเต้น เมื่อมีโอกาสได้เห็นการปล่อยจรวดมิสไซล์ด้วยตาตัวเอง และทำให้เซี่ยจั๋วซึ่งมีทางเลือกมากมายตัดสินใจได้ในนาทีนั้นว่า เขาอยากเป็นทหารกองกำลังจรวด และตัดสินใจสมัครเข้าเกณฑ์ทหารในทันที และเพื่อนอีก 2 คนก็ตัดสินใจสมัครเข้าเป็นทหารกองกำลังจรวดกับเขาด้วย ในขณะที่รูมเมทและคู่แข่งกลายๆของเขา "โอวหยาง จวิ้น" (เฉิน ซิงซวี่) ซึ่งถูกตัดสิทธิ์รับปริญญา หลังถูกข้อหาทุจริตในการสอบ ก็สมัครเข้ามาเช่นเดียวกัน ทั้งสี่ได้เข้าสังกัดกองพล 270 ซึ่ง "อัน เหลย" (หยู ปัว) เป็นผู้บัญชาการ อัน เหลย ต้องการสร้างกองกำลังทหารจรวดแบบใหม่ "Warblade Company" โดยคัดเลือกทหารใหม่ระดับหัวกะทิ มาเข้ารับการฝึกสอนโดยทหารเก๋าประสบการณ์ "จ่าสิบเอกพิเศษ" ทั้ง 4 ของกองพล 270 "หลาง หย่งเฉิง" (เซียว ยาง) "เฉิน ฮ่าวเฟิง" (Jiang Tong) "หวัง เสี่ยนหมิน" (Fan Lei) "โหว จี้ตง" (Chunyu Shanshan) และควบคุมโดย ผบ.กองร้อย "หลู่ เจิง"  (Wang Daqi)  การหลอมรวมกันของทหารมือเก๋ามากประสบการณ์ และทหารใหม่ไฟแรง ความรู้สูง ค่อยๆเกิดขึ้น เปลี่ยนให้ทหารใหม่ค่อยๆเติบโตขึ้นจนกลายเป็น ทหารจรวด "คนเป่าแตร" มือฉมังของกองทัพจรวดจีน
นักแสดง > นักแสดงนำ

| 0 | 1 | 2 |
| --- | --- | --- |
| นักแสดง | บทบาท | ลักษณะตัวละคร |
| หลี่ อี้เฟิง Li Yifeng | เซี่ย จั๋ว Xia Zhuo | หนุ่มอัจฉริยะ นักศึกษาไอที ฉลาด ไอคิวสูง เล่นกีฬาเก่ง มีครบทั้ง IQ และ EQ เป็นที่รักของเพื่อนๆ เป็นคนกล้าคิด กล้าพูด กล้าทำ แต่ไม่ค่อยอยู่ในกฎระเบียบนัก สร้างความปวดเศียรเวียนเกล้าให้หลู่เจิงอยู่เสมอ |
| เฉิน ซิงซวี่ Chen Xingxu | โอวหยาง จวิ้น Ouyang Jun | เป็นคนเงียบๆ ไม่เข้าสังคม ขยัน มีปมในใจ ต้องการเป็นที่หนึ่งเสมอ ถูกตัดสิทธิ์รับปริญญาเพราะทุจริตในการสอบ เห็นการเข้ารับราชการทหารเป็นทางออกในชีวิต |
| จาง ซินอวี่ Zhang Xinyu | หวง เหวิน Huang Wen | จิตแพทย์สาวสวยประจำกองพล 270 |
| เซียว ยาง Xiao Yang | หลาง หย่งเฉิง Lang Yongcheng | หลาง ปั้นจ่าง; หัวหน้าหลาง ฉายา "เทพแห่งรถ" เชี่ยวชาญการขับรถขีปนาวุธ 1 ใน 4 จ่าสิบเอกพิเศษของกองพล 270 |
| ต้วน ป๋อเหวิน Duan Bowen | หลิน อันปัง Lin Anbang | เพื่อนสนิทของเซี่ยจั๋ว เฮฮา รักสนุก ทำอะไรไม่ค่อยคิดหน้าคิดหลัง |
| ตง ชุนฮุย Dong Chunhui   | อี้ จื่อเมิ่ง Yi Zimeng | เพื่อนรักของเซี่ยจั๋ว เป็นคนซุ่มซ่าม ขี้กลัว แต่รักเพื่อน มีความฝันอยากเป็นนักร้อง |
นักแสดง > นักแสดงสมทบ

| 0 | 1 | 2 |
| --- | --- | --- |
| นักแสดง | บทบาท | ลักษณะตัวละคร |
| หวัง ต้าฉี | หลู่ เจิง | เหลียนจ่าง; ผู้บัญชาการกองร้อย เป็นคนเลือดร้อน ปากร้าย ใจดี ฉายา "ต้าเหล่าหลู" (ลาเฒ่า) |
| หยู ปัว | อัน เหลย | หลูจ่าง; ผู้บัญชาการกองพล 270 เป็นคนฉลาด ใจเย็น ยุติธรรม มีความเป็นผู้นำสูง |
| ฟ่าน เหลย | หวัง เสี่ยนหมิน | หวัง ปั้นจ่าง; อาจารย์ของเซี่ยจั๋ว 1 ใน 4 จ่าสิบเอกพิเศษ ใจดี มีอารมณ์ขัน รักสัตว์ ผู้เชี่ยวชาญระบบ น้ำ ลม ไฟ ของฐานทัพจรวด |
| เจียง ถง | เฉิน ฮ่าวเฟิง | 1 ใน 4 จ่าสิบเอกพิเศษ ช่างเทคนิค ผู้เชี่ยวชาญการตรวจสอบอาวุธยุทโธปกรณ์ |
| ฉุนหยู ชานชาน | โหว จี้ตง | 1 ใน 4 จ่าสิบเอกพิเศษ มีประสบการณ์ในตำแหน่งผู้ควบคุมและปล่อยจรวดมาแล้วหลายครั้ง |
| Zheng Xiaoning | Liang Kewen | Political Commissar คนสนิท อันเหลย |
| จาง รั่วหนาน | เหลียง นั่ว | ครูอาสา คนรักของเซี่ยจั๋ว |
| Sang Mingsheng | เส้า ช่วย | ครูฝึก คู่หูหลู่เจิง |
| Gao Jin | ฉี เผิง | หยิงจ่าง; ผู้บัญชาการกองพัน |
| Yu Xiaoming | หยาง ว่านจิน | หัวหน้าหยาง |
| หยู เจิ้น | หยู ฉวนไห่ | หยูตุ้ย; หัวหน้าหยู |
| Zhang Shen | หวง ลี่ | หวงเหล่า; หัวหน้าทีมออกแบบ จรวดมิสไซล์ DF-185 |
| เวิน เจิงหรง | หลี่ ม่านเหวิน | แม่ เซี่ยจั๋ว |
| จ้าว เหยียนซง | เซีย เหว่ยหลิน | พ่อ เซี่ยจั๋ว |
| เจิ้ง อวี้ | โอวหยาง ฮวา | พ่อ โอวหยางจวิ้น |
| Zhu Lingwu | เหยียน อี้ปิง | จนท.อนามัย |
| Du Yuan | Fan Chao |  |
| Shi Zhaoqi | ฟาง เจิ้นจวิน | รองผู้บัญชาการกองทัพจรวด |
| Zhang Zhengyang | Wang Jinying | ผู้บัญชาการกองพล 334 |
| Li DaQiang | Zhao Yi | ครูใหญ่ รร.ประถม Yi Qing อดีตทหารผ่านศึก |
| Yu XinHe | Cui Xiaoxuan | คนขายของเร่ ลูกสาวของ Zhao Yi |
| Deng Sha | ครูโจว | ภรรยา อันเหลย |
| Wang Yingxin |  | ลูกสาว อันเหลย |
| Cao Xuheng | Qiao Dawei |  |
| Lu Yan | หวัง เถียน |  |
| Na Jiawei | Zhuo Wukui |  |
| Dong Yanlin | Wang Guangwu |  |
| Ni Min | Kou Xiangrui |  |
| Wang Zepei | Chen Jialiang |  |
| Li Mingxuan | He Lei |  |
| Du Juan | Zuo Li |  |
| Qiao Shengyi | Liu Ji |  |
| Mu Dong | หลี่ หมาง |  |
| Kang Lei | Qin Li |  |
โปรดักชั่น

ซีรีส์เรื่องนี้อำนวยการสร้างโดย กองกำลังจรวดแห่งกองทัพปลดแอกประชาชนจีน (People's Liberation Army Rocket Force)
ฉากของเรื่องนี้ เป็นสถานที่ทางทหารเกือบทั้งหมด ดังนั้นทีมงานจึงต้องใช้เวลาหลายเดือนในการสร้างฉากภายในค่ายทหาร ฐานทัพจรวด โดยฉากสร้างภายในสตูดิโอ Dongfang Sunac Film Metropolis
การถ่ายทำเริ่มต้นในวันที่ 7 ตุลาคม 2019 ที่เมืองชิงเต่า และถ่ายทำเสร็จสิ้นในวันที่ 20 มกราคม 2020 ที่ เจียงซาน, มณฑลเจ้อเจียง
การตัดต่อ

ในการตัดต่อละครเวอร์ชันที่ฉายทางโทรทัศน์ จำเป็นต้องผ่านการเซ็นเซอร์ โดยให้น้ำหนักไปที่เรื่องการทหารตั้งแต่เริ่มเรื่อง และมีการตัดต่อแก้ไขที่ฉุกละหุกก่อนการออกอากาศ ทำให้เนื้อเรื่องบางตอนถูกตัดออกไป จึงมีการนำเอาเวอร์ชันก่อนเซ็นเซอร์ออกฉายทาง Youku ในภายหลัง โดย Youku จำกัดให้รับชมทั้ง 2 เวอร์ชั่นได้เฉพาะในประเทศจีนเท่านั้น ในส่วนของนอกประเทศจีนสามารถรับชมฉบับ TV Version พร้อมคำบรรยายภาษาอังกฤษได้ทาง Youtube
การคัดเลือกนักแสดง

นักเขียนบท กล่าวในวันแถลงข่าวละครว่า ในขั้นตอนเขียนบท นักเขียนทั้ง 4 คนร่วมกันเลือกต้นแบบของตัวละคร "เซี่ยจั๋ว" โดยบทจะเขียนขึ้นตามคาแรกเตอร์ของต้นแบบ ซึ่งทั้ง 4 ท่านเลือก หลี่ อี้เฟิง ตรงกันอย่างเป็นเอกฉันท์ และเมื่อได้คุยกับทีมผู้กำกับ ก็ตัดสินใจส่งจดหมายเชิญให้ หลี่ อี้เฟิง พิจารณาบทเซี่ยจั๋ว
เพลงประกอบละคร

| ลำดับ | ชื่อเพลง | เนื้อเพลง | ทำนอง | Singers | ยาว |
| --- | --- | --- | --- | --- | --- |
| 1. | "Go forward《向前冲》" (Opening/Ending theme song) | Duan Sisi | Gao Lianyue | Jason Zhang |   |
| 2. | "Camouflage《迷彩》" | Liu Chang | Huang Bo | Chen Xiang |   |
| 3. | "Close up《特写》" | Liu Chang | Tang Kaidun | จาง ซินอวี่ |   |
| 4. | "Graduated, Being A Soldier《毕业了去当兵》" | Duan Sisi | Tan Xuan | Dong Chunhui |   |
| 5. | "Ignition《点火》" | Quyuan | Hu Xudong | Dong Chunhui |   |
| 6. | "Rocketman's Dream《火箭兵的梦》" | Chen Feng | Chu Xingyuan | Dong Chunhui |   |
| 7. | "Farewell《送别》" | Li Shutong | John Oldway | Zhang Ruonan |   |
| 8. | "Little Apple《小苹果》" | Wang Taili | Wang Taili | Xiao Yang |   |
| 9. | "Riding on My Beloved Motorcycle《骑上我心爱的小摩托》" | Jingdi | Jingdi | Xiao Yang |   |
| 10. | "Laundry Song《洗衣歌》" | Luo Nianyi , Li Junchen , Dong Rong | Luo Nianyi | Duan Bowen , Dong Chunhui |   |
| 11. | "Kangding Love Song《康定情歌》" |   | Jiang Dingxian | Duan Bowen |   |
| 12. | "Obao Meet《敖包相会》" | Ma la qin fu | Song Fu | Duan Bowen |   |
| 13. | "The Return of Targeting《打靶归来》" | Niu Baoyuan, Wang Yongquan | Wang Yongquan | Xiao Yang, Fan Lei, Jiang Tong, ChunYu Shanshan |   |
สมเด็จพระอมรินทราบรมราชินี

| สมเด็จพระอมรินทราบรมราชินี> สมเด็จพระบรมราชอัยยิกาเจ้า |
| --- | --- |
ดำรงพระยศ: 21 กรกฎาคม พ.ศ. 2367 - 25 พฤษภาคม พ.ศ. 2369
ก่อนหน้า: กรมพระเทพามาตย์ (กัน)
ถัดไป: สมเด็จพระศรีสวรินทิราบรมราชเทวี พระพันวัสสาอัยยิกาเจ้า
สมเด็จพระบรมราชชนนีพันปีหลวง
ดำรงพระยศ: 7 กันยายน พ.ศ. 2353 - 21 กรกฎาคม พ.ศ. 2367
ก่อนหน้า: กรมพระเทพามาตย์ (นกเอี้ยง)
ถัดไป: กรมพระศรีสุลาลัย

พระราชสมภพ: 9 มีนาคม พ.ศ. 2281 บ้านอัมพวา เมืองสมุทรสงคราม อาณาจักรอยุธยา นาค
สวรรคต: 25 พฤษภาคม พ.ศ. 2369 (88 พรรษา) พระราชวังหลวง กรุงเทพพระมหานคร อาณาจักรรัตนโกสินทร์
ถวายพระเพลิง: 2 พฤษภาคม พ.ศ. 2371 พระเมรุมาศ ทุ่งพระเมรุ
บรรจุพระอัฐิ: หอพระธาตุมณเฑียร
คู่อภิเษก: พระบาทสมเด็จพระพุทธยอดฟ้าจุฬาโลกมหาราช
พระราชบุตร: เจ้าฟ้าหญิง (ไม่ปรากฏพระนาม) เจ้าฟ้าชาย (ไม่ปรากฏพระนาม) สมเด็จพระเจ้าบรมวงศ์เธอ เจ้าฟ้าฉิมใหญ่ พระบาทสมเด็จพระพุทธเลิศหล้านภาลัย สมเด็จพระเจ้าบรมวงศ์เธอ เจ้าฟ้ากรมหลวงศรีสุนทรเทพ เจ้าฟ้าหญิง (ไม่ปรากฏพระนาม) สมเด็จพระบวรราชเจ้ามหาเสนานุรักษ์ เจ้าฟ้าหญิง (ไม่ปรากฏพระนาม) สมเด็จพระเจ้าบรมวงศ์เธอ เจ้าฟ้ากรมหลวงเทพยวดี
ราชสกุล: ณ บางช้าง (โดยพระราชสมภพ)
ราชวงศ์: จักรี (สถาปนา)
พระราชบิดา: ทอง ณ บางช้าง
พระราชมารดา: สมเด็จพระรูปศิริโสภาคย์มหานาคนารี
ศาสนา: เถรวาท
สมเด็จพระอมรินทราบรมราชินี (9 มีนาคม พ.ศ. 2281 - 25 พฤษภาคม พ.ศ. 2369) พระนามเดิม นาค เป็นอรรคชายาเดิมในพระบาทสมเด็จพระพุทธยอดฟ้าจุฬาโลกมหาราช และเป็นสมเด็จพระบรมราชชนนีพันปีหลวงในพระบาทสมเด็จพระพุทธเลิศหล้านภาลัย
พระราชประวัติ > ก่อนเสียกรุงศรีอยุธยา

สมเด็จพระอมรินทราบรมราชินี มีพระนามเดิมว่า นาค เสด็จพระราชสมภพเมื่อวันอาทิตย์ แรม 5 ค่ำ เดือน 4 ปีมะเส็ง นพศก จ.ศ. 1099 ตรงกับวันที่ 9 มีนาคม พ.ศ. 2281 (เมื่อเทียบปฏิทินสุริยคติแล้ว) ในรัชสมัยของสมเด็จพระเจ้าอยู่หัวบรมโกศแห่งอาณาจักรอยุธยา เป็นพระธิดาของพระชนกทอง ณ บางช้าง และสมเด็จพระรูปศิริโสภาคย์มหานาคนารี (พระนามเดิม สั้น หรือมาก) เป็นคหบดีเชื้อสายมอญทั้งสองเป็นญาติใกล้ชิดกัน
สมเด็จพระอมรินทราบรมราชินี มีพระภราดาพระภคินีร่วมพระชนกพระชนนีทั้งสิ้น 10 คน โดยทุกคนล้วนได้รับพระราชทานยศเป็น "เจ้าคุณ" ได้แก่
เจ้าคุณหญิงแวน (บางแห่งว่าแว่น)
เจ้าคุณหญิงทองอยู่ (เรียกกันว่าเจ้าคุณผู้ใหญ่) สมรสกับขุนทอง ราชินิกุลบางช้าง มีบุตร 2 คน คือ
เจ้าพระยาอรรคมหาเสนา (สังข์)
เจ้าจอมหงส์ ในรัชกาลที่ 1
เจ้าคุณชายชูโต เป็นต้นราชินิกุลชูโต สมรสกับคุณทองดี มีบุตร 1 คน คือ
คุณหญิงม่วง สมรสกับพระยาสมบัติบาล (เสือ) มีบุตร 6 คน คือ
ท่านผู้หญิงน้อย สมรสกับสมเด็จเจ้าพระยาบรมมหาพิไชยญาติ (ทัต บุนนาค)
คุณหญิงเพ็ง ชูโต
เจ้าพระยาพลเทพ (เอี่ยม ชูโต)
คุณหญิงหว้า ชูโต
เจ้าพระยาสุรเสนา (สวัสดิ์ ชูโต)
พระยาสมบัติยาธิบาล (นาค ชูโต)
สมเด็จพระอมรินทราบรมราชินี อภิเษกสมรสกับพระบาทสมเด็จพระพุทธยอดฟ้าจุฬาโลกมหาราช รัชกาลที่ 1
เจ้าคุณชายแตง
เจ้าคุณหญิงชีโพ มีบุตรคนเดียว คือ
หงส์ (ถูกชาวพม่าจับไปเป็นเชลย)
เจ้าคุณชายพู
เจ้าคุณหญิงเสม
เจ้าคุณพระราชพันธุ์นวล (เรียกกันว่าเจ้าคุณโต) สมรสกับเจ้าพระยาอรรคมหาเสนา (บุนนาค) เป็นต้นราชินิกุลบุนนาค
เจ้าคุณหญิงแก้ว สมรสกับพระยาสมุทรสงคราม (ศร) เป็นต้นลราชินิกุล ณ บางช้าง
ร่วมพระชนกต่างพระชนนี คือ เจ้าจอมมารดามา สมรสกับสมเด็จพระปฐมบรมมหาชนก
พระราชนิพนธ์ "ปฐมวงศ์" ระบุว่า คุณนาคมีสิริโฉมงดงามเป็นที่ร่ำลือ เมื่อข้าหลวงสอดแนมของสมเด็จพระที่นั่งสุริยาศน์อมรินทร์กราบบังคมทูลทรงทราบ จึงรับสั่งให้กรมมหาดไทยออกท้องตราสู่ขอมาเป็นนางใน แต่พระชนกพระชนนีและพระประยูรญาติไม่สมัครใจ จึงขอให้สมเด็จพระปฐมบรมมหาชนกซึ่งขณะนั้นดูแลการออกท้องตราในกรมมหาดไทยช่วยป้องกันแก้ไข สมเด็จพระปฐมบรมมหาชนกจึงขอให้ข้าหลวงช่วยกราบบังคมทูลว่าตนได้สู่ขอนาคให้บุตรชายที่สี่ซึ่งเป็นหลวงยกกระบัตรเมืองราชบุรี ได้นัดหมายวันวิวาห์แล้ว เมื่อทรงทราบก็พระราชทานพระอนุญาต หลวงยกกระบัตรจึงได้คุณนาคมาเป็นภริยาในครั้งนั้น
พระราชประวัติ > หลังเสียกรุงศรีอยุธยาและในสมัยกรุงธนบุรี

| พระบรมราชินีแห่ง ราชวงศ์จักรี |
| --- | --- |
: สมเด็จพระอมรินทราบรมราชินี
: สมเด็จพระศรีสุริเยนทราบรมราชินี
: สมเด็จพระเทพศิรินทราบรมราชินี
: สมเด็จพระนางเจ้าเสาวภาผ่องศรี
: สมเด็จพระนางเจ้าอินทรศักดิศจี
: สมเด็จพระนางเจ้ารำไพพรรณี
: สมเด็จพระนางเจ้าสิริกิติ์
: สมเด็จพระนางเจ้าสุทิดา
ด ค ก
เมื่อพ.ศ. 2310 พม่าตีกรุงศรีอยุธยาแตก หลวงยกกระบัตรจึงตัดสินใจอพยพครอบครัวเข้าไปอยู่ในป่าลึก ในระหว่างนี้แก้ว (ต่อมาคือสมเด็จพระเจ้าพี่นางเธอ เจ้าฟ้ากรมพระศรีสุดารักษ์) พี่สาวของหลวงยกกระบัตรได้ให้กำเนิดธิดานามว่าบุญรอด (ต่อมาคือสมเด็จพระศรีสุริเยนทราบรมราชินี) ครั้นพระยาวชิรปราการ (ต่อมาคือสมเด็จพระเจ้ากรุงธนบุรี) ได้รวบรวมกำลังขับไล่พม่าออกไปหมดแล้ว ได้ปราบดาภิเษกเป็นพระมหากษัตริย์ หลวงยกกระบัตรจึงได้อพยพครอบครัวกลับภูมิลำเนาเดิม ในช่วงนี้เองนาคได้ให้กำเนิดบุตรคนที่สี่ชื่อฉิม (ต่อมาคือพระบาทสมเด็จพระพุทธเลิศหล้านภาลัย) หลังจากนั้นหลวงยกกระบัตรกลับเข้ารับราชการอยู่กับสมเด็จพระเจ้ากรุงธนบุรี ได้รับพระราชทานเลื่อนบรรดาศักดิ์ต่อมาจนเป็นเจ้าพระยามหากษัตริย์ศึกในเวลาต่อมา
ในสมัยกรุงธนบุรี เจ้าพระยามหากษัตริย์ศึกได้รับสตรีชาวเวียงจันทน์ชื่อแว่น (ต่อมาคือเจ้าจอมแว่น ในรัชกาลที่ 1) มาเป็นอนุภรรยา ท่านผู้หญิงไม่พอใจอย่างยิ่ง จึงใช้ดุ้นแสมตีศีรษะนางแว่น เจ้าพระยาทราบก็โกรธมาก ทั้งสองจึงได้แยกกันอยู่นับแต่นั้น
พระราชประวัติ > ในรัชกาลที่ 1

เมื่อสมเด็จเจ้าพระยามหากษัตริย์ศึกได้ปราบดาภิเษกและสถาปนากรุงรัตนโกสินทร์ขึ้น ท่านผู้หญิงนาคก็ไม่เคยเข้ามาอาศัยอยู่ในพระบรมมหาราชวังเลย แต่อาศัยอยู่ที่พระราชวังเดิมกับสมเด็จพระเจ้าลูกยาเธอ เจ้าฟ้ากรมหลวงอิศรสุนทร พระราชโอรส และจะมาเยี่ยมพระราชธิดาในพระบรมมหาราชวังแต่เพียงครั้งคราวเท่านั้น ซึ่งจะออกจากวังก่อนประตูปิดทุกครั้งไป ทั้งนี้เธอไม่ยอมใช้ราชาศัพท์กับสามีหรือพระราชโอรสกับพระราชธิดาแต่อย่างใด แต่เรียกสามีว่าเจ้าคุณ เรียกพระราชโอรสว่า พ่อ และเรียกพระราชธิดาว่า แม่ โดยเธอยินดีที่จะใช้ภาษาสามัญ ส่วนพระบาทสมเด็จพระพุทธยอดฟ้าจุฬาโลกมหาราชก็มิได้สถาปนาท่านผู้หญิงนาคขึ้นเป็นเจ้าแต่อย่างใด ดังใน "ธรรมเนียมราชตระกูลในกรุงสยาม" พระราชนิพนธ์ในพระบาทสมเด็จพระจุลจอมเกล้าเจ้าอยู่หัว ระบุว่า
...ในแผ่นดินพระบาทสมเด็จพระพุทธ​ยอดฟ้าจุฬาโลก สมเด็จพระอมรินทรามาตย์ เป็นท่านผู้หญิงเดิม มีพระราชโอรส พระราชธิดาเป็นเจ้าฟ้าต่างกรมใหญ่ ถึง ๔ พระองค์ ก็ไม่เห็นท่านยกย่องตั้งแต่งอย่างไร แต่คนทั้งปวงเข้าใจว่า ท่านเป็นพระมารดาของเจ้าฟ้า ก็นับถือว่าเป็นพระมเหสี...
พระราชประวัติ > สมเด็จพระพันปีหลวงในรัชกาลที่ 2

ถึงปีมะเมีย วันจันทร์ที่ 1 ตุลาคม พ.ศ. 2353 พระบาทสมเด็จพระพุทธเลิศหล้านภาลัยทรงสถาปนาพระเกียรติยศสมเด็จพระบรมราชชนนีพันปีหลวงเป็นสมเด็จกรมพระอมรินทรามาตย์ เทียบกับกรมพระเทพามาตย์ตามโบราณราชประเพณีเก่าตั้งแต่ครั้งกรุงศรีอยุธยา
ในช่วงปลายรัชกาลที่ 2 พระองค์ได้ทรงย้ายจากพระนิวาสสถานเดิมริมแม่น้ำเจ้าพระยาฝั่งธนบุรี เข้ามาอยู่ในพระบรมมหาราชวัง
พระราชประวัติ > สวรรคต

สมเด็จกรมพระอมรินทรามาตย์ เสด็จสวรรคตเมื่อวันพฤหัสบดี แรม 5 ค่ำ เดือน 6 อัฐศก จ.ศ. 1188 ตรงกับวันที่ 25 พฤษภาคม พ.ศ. 2369 ในแผ่นดินพระบาทสมเด็จพระนั่งเกล้าเจ้าอยู่หัว พระราชนัดดา สิริพระชนมายุ 89 พรรษา พระบรมศพประดิษฐาน ณ พระที่นั่งดุสิตมหาปราสาท พระบาทสมเด็จพระนั่งเกล้าเจ้าอยู่หัวพระราชทานพระโกศทองใหญ่ทรงพระบรมศพ และโปรดให้สร้างพระเมรุมาศขนาดใหญ่ขึ้น ถึงวันที่ 2 พฤษภาคม พ.ศ. 2371 จึงถวายพระเพลิงพระบรมศพ ณ พระเมรุมาศ ท้องสนามหลวง แล้วนำพระบรมอัฐิไปประดิษฐาน ณ หอพระธาตุมณเฑียร ในพระบรมมหาราชวัง
ต่อมาพระบาทสมเด็จพระจอมเกล้าเจ้าอยู่หัวทรงเฉลิมพระนามาภิไธยว่ากรมสมเด็จพระอมรินทรามาตย์ และพระบาทสมเด็จพระมงกุฎเกล้าเจ้าอยู่หัวทรงเฉลิมพระนามาภิไธยใหม่เป็น สมเด็จพระอมรินทราบรมราชินี
พระราชกรณียกิจ

สมเด็จพระอมรินทราบรมราชินีทรงสร้างวัดอัมพวันเจติยาราม จังหวัดสมุทรสงคราม ขึ้นในบริเวณนิวาสสถานเดิมของพระองค์เพื่ออุทิศถวายแด่พระชนนี (สมเด็จพระรูปศิริโสภาคย์มหานาคนารี) ไว้ที่องค์พระปรางค์ด้วย
พระราชบุตร

สมเด็จพระอมรินทราบรมราชินีทรงอภิเษกสมรสกับพระบาทสมเด็จพระพุทธยอดฟ้าจุฬาโลกมหาราช เมื่อครั้งยังเป็นหลวงยกบัตรเมืองราชบุรี ประมาณ พ.ศ. 2301 - พ.ศ. 2304 มีพระราชโอรสและพระราชธิดารวมทั้งสิ้น 9 พระองค์ ได้แก่
| ลำดับ | พระนาม | ประสูติ | สิ้นพระชนม์ | พระชันษา | พระโอรส-ธิดา |
| --- | --- | --- | --- | --- | --- |
| 1. | เจ้าฟ้าหญิง  (ไม่ปรากฏพระนาม) | ไม่มีข้อมูล | ไม่มีข้อมูล | สิ้นพระชนม์แต่ครั้งกรุงศรีอยุธยา | - |
| 2. | เจ้าฟ้าชาย  (ไม่ปรากฏพระนาม) | ไม่มีข้อมูล | ไม่มีข้อมูล | สิ้นพระชนม์แต่ครั้งกรุงศรีอยุธยา | - |
| 3. | เจ้าฟ้าหญิงฉิมใหญ่ (พระสนมในสมเด็จพระเจ้ากรุงธนบุรี) | ไม่มีข้อมูล | 29 กันยายน พ.ศ. 2322 | ไม่มีข้อมูล | หม่อมเหม็น (พระนามเดิม สมเด็จฯ เจ้าฟ้ากรมขุนกษัตรานุชิต) |
| 4. | เจ้าฟ้าชายฉิม (พระบาทสมเด็จพระพุทธเลิศหล้านภาลัย) | 24 กุมภาพันธ์ พ.ศ. 2311 | 21 กรกฎาคม พ.ศ. 2367 | 57 พรรษา | 73 พระองค์ (พระราชสันตติวงศ์ในพระบาทสมเด็จพระพุทธเลิศหล้านภาลัย) |
| 5. | เจ้าฟ้าหญิงแจ่ม (กรมหลวงศรีสุนทรเทพ) | พ.ศ. 2313 | 7 สิงหาคม พ.ศ. 2351 | 38 พรรษา | - |
| 6. | เจ้าฟ้าหญิง  (ไม่ปรากฏพระนาม) | ไม่มีข้อมูล | ไม่มีข้อมูล | สิ้นพระชนม์แต่ครั้งกรุงธนบุรี | - |
| 7. | เจ้าฟ้าชายจุ้ย (สมเด็จพระบวรราชเจ้ามหาเสนานุรักษ์) | 29 มีนาคม พ.ศ. 2315 | 16 กรกฎาคม พ.ศ. 2360 | 45 พรรษา | 40 พระองค์ (ราชสกุลวงศ์ในสมเด็จพระบวรราชเจ้ามหาเสนานุรักษ์) |
| 8. | เจ้าฟ้าหญิง  (ไม่ปรากฏพระนาม) | ไม่มีข้อมูล | ไม่มีข้อมูล | สิ้นพระชนม์แต่ครั้งกรุงธนบุรี | - |
| 9. | เจ้าฟ้าหญิงประไพวดี (กรมหลวงเทพยวดี) | 14 มกราคม พ.ศ. 2320 | 23 สิงหาคม พ.ศ. 2366 | 46 พรรษา | - |
พระราชอิสริยยศ

| ธรรมเนียมพระยศของ สมเด็จพระอมรินทราบรมราชินี |
| --- | --- |
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
นาค (9 มีนาคม พ.ศ. 2280 - พ.ศ. 2311)
นางราชริน (พ.ศ. 2311)
คุณหญิงอภัยรณฤทธิ์ (พ.ศ. 2311 - พ.ศ. 2313)
คุณหญิงยมราช (พ.ศ. 2313 - พ.ศ. 2317)
ท่านผู้หญิงจักรี (พ.ศ. 2317 - สมัยสมเด็จพระเจ้ากรุงธนบุรี)
ท่านผู้หญิงมหากษัตริย์ศึก (สมัยสมเด็จพระเจ้ากรุงธนบุรี - 6 เมษายน พ.ศ. 2325)
ท่านผู้หญิงนาค (6 เมษายน พ.ศ. 2325 - 7 กันยายน พ.ศ. 2353)
กรมพระอมรินทรามาตย์ (7 กันยายน พ.ศ. 2353 - รัชกาลที่ 4)
หลังสวรรคต
กรมสมเด็จพระอมรินทรามาตย์ (รัชกาลที่ 4 - รัชกาลที่ 5)
สมเด็จพระอมรินทราบรมราชินี (รัชกาลที่ 6 - ปัจจุบัน)
ในวัฒนธรรมสมัยนิยม

มีนักแสดงผู้รับบท สมเด็จพระอมรินทราบรมราชินี ได้แก่
สาวิกา ไชยเดช จากละครเรื่อง ศรีอโยธยา 2 (2562)